गुरुदास कामत का इस्तीफा मंजूर  
मंत्रिमंडल में फेरबदल के बाद कामत को गृह मंत्रालय के राज्य मंत्री से स्वच्छता पेयजल मंत्रालय का स्वतंत्र प्रभार दे दिया गया था।
कांग्रेस ने गुरुदास कामत का इस्तीफा मंजूर कर लिया है। गुरुदास कामत ने मंगलवार को मंत्रिमंडल विस्तार के बाद अपना इस्तीफा पार्टी आलाकमान को भेज दिया था। मंत्रिमंडल में फेरबदल के बाद कामत को गृह मंत्रालय के राज्य मंत्री से स्वच्छता पेयजल मंत्रालय का स्वतंत्र प्रभार दे दिया गया था। कहा जा रहा था कि कामत इससे खफा थे। लेकिन कामत ने पार्टी आलाकमान से खफा होने की खबरों से इनकार किया था। उन्होंने कहा था कि वो निजी कारणों से इस्तीफा दे रहे हैं।